«Այդ պատմությունը շատ էր ազդել ամուսնուս վրա, եկավ Ամերիկա, խորհրդակցեցինք, որոշեցինք գնել այդ տունը` նշված գնից ավել վճարելով: Չգիտեինք էլ, թե ինչ պիտի անենք տան հետ, ուղղակի նրանց օգնելու համար արեցինք: Գյուղում տարածվեց, որ մենք բարձր գնով տուն ենք գնել, ու բոլոր հարեւանները գալիս, խնդրում էին, որ իրենց տները առնենք: Մենք էլ մերժել չէինք կարողանում, ու ստացվեց, որ մի ամբողջ փողոցի տները հերթով դարձան մերը»,- ասում է Քերոլայնը: